Oscar Cruz

Si Oscar Valero Cruz,  (Nobyembre 17, 1934 – Agosto 26, 2020) sarong Filipinong padi nin Simbahan Katoliko kan Filipinas. Siya an Arsobispo nin Lingayen–Dagupan nin Pangasinan, Filipinas, poon 1991 sagkod kan saiyang pagretiro kan 2009.

Biograpiya
Si Oscar Cruz namundag kan Nobyembre 17, 1934, sa Balanga, Bataan, Filipinas. Saiyang naresibe an saiyang adal sa seminaryo nin University of Santo Tomas Central Seminary, asin dagdag na kurso sa Teolohiya sa Lateran University.

Siya naordenan kan Pebrero 8, 1962, asin naresibe an saiyang konsagrasyon episkopal kan Mayo 3, 1976. Siya an pinakaenot na Filipinong rektor kan San Carlos Seminary kan Arkidioseses nin Manila poon 1973 abot 1978. Siya auxiliary bishop kan Manila (1976–1978) asin arsobispo nin Arkidioses nin San Fernando (1978–1988). Siya nagsirbe pa bilang judicial vicar kan Catholic Bishops' Conference of the Philippines (CBCP) National Tribunal of Appeals, asin direktor sa CBCP Legal Office. Siya nanombrahan na Arsobispo nin Lingayen-Dagupan kan Hulyo 15, 1991.

Si Cruz nagpublikar dakul na mga libro kabali diyan an CBCP Guidelines on Sexual Abuse and Misconduct: A Critique, asin Call of the Laity.

Si Cruz naelehir na Presidente kan Federation of Asian Bishops' Conferences asin nagsirbe sa terminong 1993–2000.

Kontrobersya
Si Manila RTC, Branch 52 Judge Antonio Rosales kan Mayo 14, 2008, nagpaluwas nin mandamyento de aresto, tinugotan magpyansa P10,000 sa bail, asin si Arsobispo Oscar V. Cruz naghulog nin bail. Kaso nin libelo pigsangat kontra saiya huli sa saiyang akusasyon na an Philippine Amusement and Gaming Corp. (PAGCOR) pigtugotan an mga babaeng empleado na magin garo "guest relations officers (GROs)" durante kan 2004 na selebrasyon kan kompleany ni First Gentleman Jose Miguel Arroyo. An saiyang arraignment natalaan sa Hunyo 17.

Pagretiro
Kan Septyembre 8, 2009, si Pope Benedict XVI inako an pagretiro ni Arsobispo Cruz asin ini pinagtibay kan Nobyembre 4, 2009 kun saen siya sinalidahan ni Socrates Villegas kan Diocese nin Balanga.

Kagadanan
Si Cruz nagadan komplikasyon nin multiple organ failure huli sa COVID-19 kan Agosto 26, 2020, sa edad na 85 durante kan COVID-19 pandemya sa Filipinas.

Hilnga man
 Lista nin mga Filipinong Obispo

Toltolan

Mga panluwas na takod



 Viewpoints: Personal Views and Commentaries of Oscar Cruz
 CBCP Online, Profile of Oscar V. Cruz
 Cruz profile at Catholic-Hierarchy.org
 Cruz profile at GCatholic.org

Category:1934 births
Category:2020 deaths
Category:20th-century Roman Catholic archbishops in the Philippines
Category:21st-century Roman Catholic archbishops in the Philippines
Category:Deaths from the COVID-19 pandemic in the Philippines
Category:People from Bataan
Category:People from Pampanga
Category:People from Pangasinan
Category:People from San Juan, Metro Manila
Category:Presidents of the Catholic Bishops' Conference of the Philippines
Category:Roman Catholic archbishops of Lingayen–Dagupan
Category:Roman Catholic archbishops of San Fernando
Category:University of Santo Tomas alumni